Pievērs uzmanību, Hjūgo!
Skaties, kā trāpīšu pa kaimiņu jahtu.
Viņi vēlu naktī rīko skaļas ballītes.
Tas mani padara traku,
ka viņi nekad neielūdz mani.
-Vai trāpīji? -Nē.
Trāpīju pa savu jahtu.
Tāda ir dzīve.
Ne vienmēr tā izvēršas tā, kā esi gaidījis.
Es minēšu.
Vai tava stāsta nākamā daļa dos man šo mācību?
Nē, nē. Tā būs gluži cita mācība.
Lai vai kāds būtu uzdevums,
viens to nespēsi paveikt.
Jā. Viens nespēsi. Mācība rokā. Vai tagad varu sist...
Biju nostrādājis Las Colinas dažas nedēļas.
Jutos kā septītajās debesīs.
Un, kā vienmēr, ārkārtīgi glīts.
Sarapē!
Man žēl, ka visu dienu būsi viena
tagad, kad mēs ar mammu pa brīvdienām strādājam.
Tiešām viss būs labi?
Gan jau kaut kā izdzīvošu.
Gribi cigareti?
Tie snobi mani atlaida.
Vai spējat noticēt?
Piedod, Māte Marija!
Braucu visu to ceļu līdz Lasplajasai tikai, lai mani atlaistu.
Tāpēc, ka man esot slikta redze.
-Ak nē! Cik netaisni, mamm! -Ak nē! Tu visu dienu būsi te?
Es viņiem teicu: "Nē, jūs esat tie, kas labi neredz.
Man tagad ir brilles."
Bet viņi joprojām dusmojas par pagājušo reizi.
Tik piekasīgi!
Klau, balinātāju un paklāju tīrītāju varētu sajaukt jebkurš.
Es zvēru, ka tas netīrais persiešu tepiķis balts izskatās labāk!
Nespēju noticēt, ka mamma atkal ir zaudējusi darbu.
Pat ar jaunajām brillēm viņas redze kļūst sliktāka.
Man jāizdomā, kā tikt pie naudas ātrāk.
Tu vienmēr māki izgrozīties. Tu esi Maksimo Galjardo.
Kad tev bija 10 gadi,
tu pārdevi tos nepareizos T kreklus ar uzrakstu "Apakulko".
Tu visā saskati gaišo pusi, vai ne?
Tā ir viena no manām labākajām iezīmēm.
Tā un mans noslēpumainais skatiens.
Ļoti atvainojos, amigos.
Oho! Labais mocis.
Kā Ektors var atļauties tik jauku motociklu?
Viņš dara to pašu, ko tu.
Don Pablo, vai atradīsies brītiņš?
Lūdzu, angliski! Un ātri.
Jā.
Gribētu dzirdēt jūsu domas.
Kāpēc man vienmēr ir klienti, kas tērē maz,
bet Ektors vienmēr atrod naudas šķiedējus?
Ektors naudas šķiedējus neatrod.
Viņš tos rada.
Viņš tos rada! Nu protams.
Man vajadzēja zināt... Cik gudri! Ļoti gudri.
-Tu nesaproti. -Nemaz.
Nāc man līdzi!
Un es pagriezos pret Čaku Norisu un teicu:
"Es viņai neko neteikšu. Viņa varētu sadot iekšās mums abiem."
Sveiks, don Pablo! Kā varu palīdzēt?
Beto, kā Maksimo te, pie baseina, veicas?
Nu, neviens - tiešām neviens -
nenes viesiem vairāk ledus tējas un limonādes kā šis puisis.
Nesmaidi, puika! Tas ir apvainojums.
Maksimo, vai zini, cik naudas mēs nopelnām, pārdodot limonādi?
Grašus, Maksimo. Grašus.
Jā, runājiet! Esmu jūsu rīcībā.
Nāc! Pavēro Ektoru!
Čipši un salsa. Tūlīt būs.
Bet ja nu mēs tiem pievienotu pāris mango Margaritu
un padarītu šo par īstu atvaļinājumu?
-Izklausās gardi. -To es saprotu!
Visiem es to nepiedāvāju,
bet redzu, ka jums abiem ir ļoti, ļoti izsmalcināta garšas izjūta.
Tad ko teiksiet par reserve reposado no īpašnieka augstā plaukta?
Tikai jums.
Jā, izklausās labi.
Nu varu būt mierīgs.
Tūlīt būs klāt.
Un atceries, Maksimo:
mūsu viesiem naudas ir daudz.
Viņi grib kūrorta pieredzi,
un dažreiz ir labi viņiem to atgādināt.
Uzdevums skaidrs.
Ja viesi gribēja kūrorta pieredzi,
tad to es viņiem arī sniegšu.
Tātad...
tavs darbs bija pārliecināt cilvēkus tērēt vairāk naudas?
Tieši tā.
Jo vairāk viesi maksā, jo lielāku dzeramnaudu es saņemu.
Visi ir ieguvēji.
Nu, viesi ne. Viņi zaudē. Daudz.
Vārdu sakot, tā ir pārdošana ar papildpiedāvājumiem.
Un, kad dons Pablo man to izskaidroja,
es sapratu, ka tā ir mana biļete uz lielākām bagātībām.
Jums ir daži lieliski varianti.
Fahitas ir fantastiskas, un mūsu kluba sendvičs ir diezgan labs.
Bet tagad iztēlojieties šo!
Jūs abi raugāties uz okeānu,
ēdat jūras veltes, kas tikai pirms brīža izceltas no ūdens.
Jūs nepasūtāt vienkārši jūras veltes.
Jūs pasūtāt pašu okeānu.
Tu dzirdēji?
Kluba sendvičs ir diezgan labs.
Es pieturēšos pie tā, un varbūt klāt mazliet kalmāru.
Tiks darīts.
Iešu pamērcēties.
Atvainojiet!
Kaut ko arī jums, ser?
Nē. Nespēju ieēst. Esmu pārāk sanervozējies.
Mans vēders ir sarāvies čokurā.
Kāpēc?
Šis ir mūsu pēdējais vakars šeit, un vēlāk es viņu bildināšu.
Fantastiski! Apsveicu.
Paldies.
Vai drīkstu jautāt, kas jums padomā?
Domāju, ka pagaidīšu līdz saulrietam un uzaicināšu viņu uz pludmali.
Tas noteikti būs... tīri labi.
Pagaidi! Acumirkli!
Vai tam kāda vaina?
Nē, nemaz.
Protams, tā nav trīskāršā platīna bildinājuma pakete.
Tas nekas.
Daži nedomā, ka šis notikums ir tik svarīgs.
Nē! Nē, nē. Šis notikums ir svarīgs.
Kas šajā bildinājuma paketē iekļauts?
Kas, jūsuprāt, tajā ir?
-Mūzika? -Mūzika. Protams.
-Labi. Un šampanietis? -Šampanietis!
Šampanietis pludos.
-Un varbūt ziedu pušķis. -Salūts!
Salūts? Vienreizīgi. Es gribēju teikt "ziedu pušķis".
Cik tas maksās?
-Vienu... -Vienu tūkstoti?
Jā, 1000 dolāru.
Bet man jūs jābrīdina:
tas ir tikai visīpašākajai sievietei.
Neviena nav īpašāka par Ketiju.
Iepazināmies bērnudārzā, kad viņa mani izgrūda no riepas šūpolēm. Četras šuves.
Tad es sapratu, ka viņa ir īstā.
Es tev parādīšu.
Tie esam mēs skolas izlaiduma ballē.
Tēma bija "Zem zvaigznēm".
Mēs dejojām pie "Wonderful Tonight". Tā ir mūsu dziesma.
Labi. Jūs mani pārliecinājāt.
Es dabūšu rēķinu un sagatavošu jums vakaram šo paketi.
Vienreizīgi!
Esmu tik priecīgs, ka tevi atradu!
Jūs mani neatradāt. Jūs mani radījāt.
Drīz tiksimies.
Pārdošana ar papildpiedāvājumiem uzņēma apgriezienus.
Es jau prātā skaitīju naudu.
Tie cilvēki ir jukuši.
Es redzu pavisam labi.
Mamm, es skatos televizoru.
Ei, mamm!
Zini, kas vēl ir supernetīrs?
Mana istaba.
Jā, redzēju. Es jau to iztīrīju.
Tev taču ir brīvdiena.
Vai tad tu negribi netīrīt? Tu nekad neizklaidējies.
Tīrīšana ir aizraujoša.
Nopietni. Kad biju tavā vecumā, es lūdzu mammai, lai ļauj man mazgāt grīdas.
Ko? Cik nu tu zini, tā ir tiesa.
Iziesim kaut kur ārā!
Gribu tev parādīt foršu vietu.
Kāpēc tu mani atvedi šurp?
Gribi, lai kļūstu arī kurla?
Uzgaidi!
Kā tu zini, ka tā notika? Tevis tur nemaz nebija.
90 procentus no tā visa es uzzināju vēlāk.
10 procenti ir domas lidojums.
Lai nu kā, es biju ļoti sajūsmināts par savu papildpakalpojumu.
Hulija, tu neticēsi.
Es tikko tam puisim pārdevu trīskāršā platīna bildinājuma paketi.
Vai mēs pārdodam bildinājuma paketes?
Nē. Es to izdomāju.
Kam man par to jāpastāsta, lai viņi izraksta rēķinu,
noorganizē, visu izdara un es varu saņemt savu daļu naudas?
Ja esi pārdevis to, ko mēs nemaz nepiedāvājam,
cilvēks, ar kuru tev jātiekas, lai tas notiktu, esi tu.
Ak nē! Ne jau viņš.
Viņam nav ne jausmas, ko viņš dara.
Maksimo, es runāju nopietni. Pirmkārt jau - trīskāršais platīns?
Kāds dumiķis uzķeras uz tik smieklīgu nosaukumu?
Otrkārt, tu nopietni riskē ar visa kūrorta reputāciju.
Par rēķiniem ir atbildīgs Čads.
Viņš būs nikns, kad pateiksi, ko tikko pārdevi.
Ko tu tikko pārdevi?
Trīskāršā platīna bildinājuma paketi.
Trīskāršā platīna bildinājuma paketi?
Tas izklausās...
vareni!
Uzraksti, kas tajā ietilpst,
un es tev iedošu rēķinu.
Ei, mīļā, man jāatceļ mūsu pusdienu randiņš,
jo mammai vajag, lai šodien viņu aizvedu nopirkt mašīnu.
Kāpēc viņai tam vajag tevi?
Mīļais, man bija tev jāmāca, kā nomainīt cauru riepu.
Man jāuzņem Polaroid bildes, kad viņa tajās sēdēs,
lai redzētu, kurā viņa izskatās vislabāk.
Labi. Man jāiet.
Atrodi mani vēlāk ar to sarakstu, un es tev iedošu rēķinu.
Un kā tevi sauca? Maksiko?
Maksimo.
Meksika ir tā valsts, kurā esam.
Bez šaubām.
Sarakstu? Kādu sarakstu?
Man nevajadzētu plānot bildinājumu.
Ar ko lai es vispār sāku?
Es tev palīdzēšu. Nāc man līdzi!
Bez šaubām.
Kāpēc šis luksusa numurs ir pamests?
-Te spokojas? -Nē.
Tas vienkārši jau mūžību tiek remontēts.
Šim kūrortam nav tik daudz naudas, kā šķiet.
Tātad tu vari organizēt bildināšanu tur, pie lapenes.
Kā būtu ar to klinti blakus dārziem?
Tur ir visbrīnišķīgākie saulrieti.
Klints būtu perfekti. Paldies.
Tātad te tu nāc un noslēpies, kad tev vajadzētu strādāt?
Nē. Lieta tāda, ka foajē
man drīkst būt tikai šī sejas izteiksme,
pat ja gribu iegāzt viesim pa rīkli.
Bet tā vietā
man patīk uznākt šeit
un pazīmēt savā kladē.
Es skicēju dažādus rakstus un modeļus.
Es vienmēr esmu gribējusi būt saistīta ar modi.
Vai varu kaut ko no tā apskatīt?
Patiešām?
HULIJA
Oho!
Tie ir lieliski.
Tev tiešām ir talants.
Paldies.
Kaut es tam varētu atvēlēt vairāk laika, bet...
bet tas ir tikai...
tikai traks sapnis.
Kas tur tik traks?
Tas nav iespējams, Maksimo.
Kad mana ģimene pārcēlās šurp no Medeljinas,
man likās, ka šajā darbā iekrāšu naudu
un man apkārt būs jaunākās modes.
Bet pagājuši jau trīs gadi un...
es joprojām esmu reģistratūrā.
Vairs nezinu, ko lai daru.
Klau,
kad es biju mazs,
man teica, ka darbs kūrortā Las Colinas ir traks sapnis,
bet paskaties uz mani tagad!
Tāpēc...
neatsakies no sava trakā sapņa!
Īpaši, ja esi tik talantīga.
Tā, tātad mums ir vieta.
Palīdzēšu tev ar ziediem, bet tev vajadzēs arī citu darbinieku palīdzību.
Iedošu tev sarakstu ar visu vārdiem.
Ideāli. Palūgšu, lai palīdz arī Memo.
Kāds ir viņa talants?
Visā saskatīt gaišo pusi.
Un viņam ir noslēpumains skatiens.
Mamm, re! Šī tev patiks. Tā ir reliģiska mūzika.
Albumu sauc Defenders of the Faith - Ticības aizstāvji.
"Jūda"! Viņš ir tas, kurš nodeva Kristu.
Nē. Svētais Jūda.
Redzi? Uz to norāda vārds priest - "priesteris".
Skaidrs.
Nora?
Emilio?
Zināju, ka tā esi tu.
Oho! Izskaties lieliski.
Kas tevi atvedis uz manu uzņēmumu?
Nekas. Tāpat vien skatos.
Tu fano par Judas Priest?
Jā.
Viņai ļoti patīk. Viņa ir lielākā fane.
Tad, lūdzu, ņem to albumu!
Uz mūsu rēķina.
Paldies.
Prieks tevi redzēt, Emilio.
Bet mums ir jāiet.
Tagad.
Atnāc drīz atkal!
-Paldies. -Un, ja tev patīk trešmetāls,
iesaku arī Megadeth.
Tu atnāci pie īstā cilvēka pēc palīdzības saistībā ar bildinājumu.
Es biju klāt manas pirmās māsas pirmajā bildinājumā,
otrās māsas pirmajā bildinājumā un pirmās māsas otrajā bildinājumā.
Es nebiju klāt trešās māsas pirmajā bildinājumā,
bet puisis bija tik nervozs, ka apvēmās.
Tāpēc savā ziņā priecājos, ka tur nebiju.
-Tā jau es daru. Viens... -Čau!
-Bet nē. -Es palīdzu viesim
izplānot saulrieta bildinājumu,
un viņš ļoti gribētu, lai nodziedat "Wonderful Tonight".
Mēs būsim pagodināti uzstāties.
-Liels paldies. -Par...
Daļu no dzeramnaudas.
Protams.
-Beto! -Ei, kā sviežas?
Mums vajag palīdzību, lai atdzīvinātu viesa bildinājumu.
Ir kādas idejas?
Jā, kā tad.
Es varētu izlikties, ka dāmu aplaupu,
un puisis varētu uztaisīt kārtīgu uzvedumu, viņu it kā izglābjot.
Vai arī tu varētu sagādāt šampanieti?
Protams. Bet tas tev dārgi maksās.
Tā kā esi kūrorta īpašo notikumu plānotāja,
zinājām, ka mums vajadzēs tavu palīdzību, plānojot šo īpašo notikumu.
Un jā - dabūsi daļu dzeramnaudas.
Pirms nedēļas man tiešām atcēla kāzas. Nestāstīšu, kāpēc.
Teikšu tikai: atstājiet izpletņlēkšanu speciālistu ziņā!
Vārdu sakot, viņi neizmantoja savu salūta torito.
Salūts! Tas ir ideāli.
Vai tas ir bīstami?
Salīdzinot ar izpletņlēkšanu?
Jā.
Tā. Čads man iedeva rēķinu.
Tagad man tikai vajag, lai Džesijs to paraksta, un es nopelnīšu cik?
10 procentus? 20 procentus? 50?
Uzslavu un tik lielu dzeramnaudu, cik viņš gribēs iedot.
Tas der.
Vai esi redzējusi Džesiju?
Šķiet, pirms brīža viņš bija pie telefona, bet varam aiziet pārbaudīt.
Nu, kā tev patīk Džeina Eira?
Tā ir lieliska. Man patīk Džeina un visas viņas Eiras.
-Tiešām apburoša. -Tu neesi vēl sācis, vai ne?
Tai ir tik daudz lappušu.
Tur viņš ir.
Bet, tēt, tas man ir ļoti svarīgi.
Ketija ir pelnījusi labāko bildinājumu, kāds iespējams.
Jā, varbūt tev tas nešķiet atbildīgi, bet tomēr.
Paga!
-Kā, tu teici, viņš runāja? -Pa maksas telefonu.
Tas ir kā viedtālrunis,
kas pielīmēts pie sienas, un tajā met monētas.
Lai nu kā...
Nezinu. Es strādāšu papildu maiņas.
Apsolu, ka izdomāšu, kā tev šo parādu atdot.
-Nedomāju, ka Džesijam ir nauda. -Skaidrs, ka viņam ir nauda.
Zinu, ka man nav naudas.
Tad kā viņš var atļauties dzīvot te?
Jā, mums ļoti paveicās, ka vinnējām tajā draudzes loterijā.
Kā viņš tā atbild uz visiem mūsu jautājumiem?
Es nezinu. Tas ir dīvaini.
Tā, Džesijs ir izputējis.
Bet arī mana ģimene ir izputējusi.
Mēs noteikti esam izputējušāki.
Turklāt es tajā ieguldīju daudz darba un viņš tam piekrita.
Maksimo, viņš pat nezināja, ka viņam to vajag, kamēr tu nepateici.
Ko lai dara, ka esmu tik pārliecinošs!
Sveiks, Maksimo!
Vai tev ir tas rēķins, kas man jāparaksta?
Manai ģimenei ārkārtīgi vajadzēja naudu,
bet, zinot, ka Džesijs ir tikpat nabadzīgs,
tas nešķita pareizi.
Man ļoti žēl,
bet mēs tomēr nespēsim jums sagādāt
trīskāršā platīna paketi
tik īsā laikā.
Nu, sasodīts!
Tad man laikam jāatgriežas pie plāna A
un tas jādara pludmalē.
Es tikai ceru, ka Ketija nebūs vīlusies, ka tas nav īpašāk.
Liels paldies par visu, Maksimo.
Vai tagad nejūties labāk, kad esi rīkojies pareizi?
Zini ko?
Nē.
Jūtos sliktāk. Daudz sliktāk.
Nu saki: kas bija tas džeks no veikala?
Emilio.
Senos laikos mēs satikāmies.
Viņš bija tavs puisis?
Bet viņš ir foršs. Viņam pieder ierakstu veikals, un tu...
tīri mājas prieka pēc.
Atvaino, bet - tavai zināšanai -
viņš ir vienīgais bez tava tēva, ar ko esmu bučojusies.
Es arī reiz biju jauna.
Arī tur es tev neticu.
Re, foto no manas quinceañera.
Viņš tiešām bija tavs puisis.
Un mans balles pavadonis. Viņš bija tik skaists!
Pēc tam viņš apprecēja meiteni no Tasko.
Mana labākā draudzene Elena. Mēs dejojām visu nakti.
Dejojāt? Naktī?
-Sveikas! -Maksimo,
vai zināji, ka mamma savā laikā ir bijusi īsta pavedinātāja?
Izbeidz!
Kas noticis, dēls?
-Man bija ļoti grūta diena. -Ak nē!
Oho!
Paskat, cik liela torte!
Oho! Paskat, cik liela torte!
Pieci stāvi.
Un tur ir kādi 200 cilvēki.
-Jā. -Kā vecāsmātes ģimene varēja to atļauties?
Lieta tāda.
Agrāk Meksikā,
kad gribējām svinēt kāda quince años vai kāzas,
katrs atrada veidu, kā dot savu artavu.
Būtībā mēs izgudrojām kolektīvo finansēšanu.
Tas ir Marko. Viņš man nopirka pušķi.
Un tā ir Rosa. Viņa man nopirka kleitu.
Klausoties mātes stāstā,
kā visi bija apvienojušies, lai šo viņas dzīves dienu padarītu īpašu,
kaut arī nevarēja atļauties daudz,
es pēkšņi sajutu iedvesmu.
Man jāiet atpakaļ uz darbu.
Neciešu to viesnīcu!
Bet teikšu, ka tā viņu padara ļoti strādīgu.
Un tā - kaut arī Džesijs nevar atļauties lielu bildinājumu,
mēs visi varam palīdzēt padarīt to īpašu.
Ne naudas, bet mīlestības dēļ.
Kurš ir ar mani?
Es palīdzēšu. Varbūt varu kaut ko nodziedāt.
Mani gan no skolas kora izmeta,
bet tikai tāpēc, ka biju pļāpīgs.
Un mums vēl ir klints. Tā ir romantiska vieta bildinājumam.
Nē, kad tu visiem pateici, ka bildinājums atcelts,
Monika rezervēja klints malu aerobikas nodarbībai.
Aerobika uz klints malas? Ay, izklausās bīstami.
Tāpēc viņa naudu prasa pirms tam.
Tad kur mēs varam to ātri izdarīt?
Vajag vietu, kas būtu neparasta, privāta un paliktu atmiņā.
-Balkons. -Veļas mazgātava.
Balkons! Lieliska doma.
Mums viss jāiekārto pirms saulrieta, tāpēc pasteigsimies!
Veļas mazgātava var būt romantiska.
Ir sajūta, ka kopš tā laika pagājusi mūžība.
Tagad jūtos jau veca.
Nē! Tu vēl esi jauna.
Tev ir laba redze.
Un pat bez brillēm tu šīs bildes aprakstīji perfekti.
Taisnību sakot,
es tās knapi varēju saskatīt.
Varu tās aprakstīt tāpēc, ka tās iespiedušās man atmiņā.
Es zaudēju redzi, un tas mani biedē.
Zini ko?
Iedomājos, ko mēs varētu skatīties kopā. Nāc!
Cik skaisti!
Dažreiz tu spēj būt īsts eņģelis.
Cik jauki, ka to saki pirms sava jaunā Judas Priest albuma noklausīšanās.
Skaties, kur liec kāju!
Uzmanīgi!
Čau!
Ko? Džesij, riepas šūpoles?
Ir laiks doties mājās
Un man sāp galva
Es neatceros, ko tieši Džesijs teica.
Atceros tikai to,
ka palīdzējām diviem jaukiem jauniešiem piedzīvot viņu laimes brīdi.
Es saku: mana dārgā Tu šovakar esi brīnišķīga
-Jā! -Jā!
O, mana dārgā
Tu šovakar
-Esi brīnišķīga -Jā.
Iesim nosvinēt!
Vēlreiz paldies, Maksimo.
Es nespēju noticēt, ka to visu sarīkoji.
Pat riepas šūpoles.
Jā, kur tu vispār tik ātri dabūji riepu?
Es pazīstu vienu čali.
Viņa teica "jā"!
Viņš to kliedz katram, kuru satiekam.
Tev bija pilnīga taisnība. Man nevajadzēja tā uztraukties.
-Paldies. -Apsveicu.
Kas viņš ir?
Satiku viņu pie bāra. Lielisks klausītājs.
Labi.
Skat! Nu mēs tiešām esam zem zvaigznēm.
Jā. Gandrīz tikpat skaisti kā sporta zālē.
-Smaržo noteikti labāk. -Jā.
Divas glāzes šampanieša, lūdzu!
Jā, protams. Kurš numuriņš?
Patiesībā to nokārtošu es.
Vislētāko, lūdzu!
Zini ko, Maksimo?
Mēs uzsaucam.
Paldies, Beto.
Man tas puika patīk.
Māte baidījās, ka kūrorts mani izmainīs.
Bet varbūt, tikai varbūt...
tas būs pilnīgi pretēji.
Labi darīts, mister Ročester.
Tā ir atsauce uz Džeinu Eiru -
grāmatu, kuru tu vēl neesi sācis lasīt.
Šovakar aiziešu mājās un sākšu lasīt,
lai pārliecinātos, ka tas ir kompliments.
Sveika, skaistuma karalien! Gribi padejot?
Jā.
Hei!
Tas gringo neprot dejot.
Nē.
It nemaz.
Trīskāršais platīns.
Tulkojusi Inguna Puķīte